મોલનું શટર કાપી અંદર પ્રવેશી વીસ હજારની ચોરી કરતાં ફરિયાદ પાટણ શહેરના અંબાજી નેળિયા વિસ્તારમાં હાઇવે પર આવેલ ભગવતી સુપર માર્કેટ મોલમાં વેહલી સવારે ૪ કલાકના સુમારે બે બુકાનીધારી ચોરોએ દુકાનના સટ્ટર નીચેથી કાપી અંદર પ્રવેશ કર્યો હતો અને મોલની અંદર કેસ કાઉન્ટરમાં પડેલ ૧૭ હજારની ચલની નોટો અને પરચૂણ મળી અંદાજે ૨૦ હજાર રૂપિયાની ચોરી કરી ચોરીના પૈસા થેલીમાં ફરી રફુચક્કર થઇ જવા પામ્યા હતા ત્યારે વેહલી સવારે મોલ માલિક પટેલ મહેશભાઈ ભગવાનદાસ આવતા તેમને ચોરીની જાણ થતા પોલીસને જાણ કરી હતી અને પોલીસ ઘટના સ્થળે આવી તપાસ કરતા સમગ્ર ચોરીની ઘટના મોલમાં લગાવેલ સીસીટીવીમાં કેદ થઇ હતી ત્યારે પોલીસે સીસીટીવી ફૂટેજ કબજે લઇ બન્ને બુકાનીધારી તસ્કરોની ઓળખી તેમને ઝડપી લેવાની તજવીજ હાથ ધરી છે.